

Mestna občina Velenje, Titov trg 1, Velenje, skladno z 52. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 – ZORR) in 19. členom Uredbe o stvarnem premoženju države in samoupravnih lokalnih skupnosti (Ur. list RS, št. 31/18) objavlja

**NAMERO O SKLENITVI NEPOSREDNE PRODAJNE POGODBE**

**(****nepremičnina z ID znakom parcela 964 2035/5)**

1. **Naziv in sedež lastnika nepremičnine:**

Mestna občina Velenje, Titov trg 1, 3320 Velenje.

1. **Predmet prodaje:**

Predmet prodaje je nepremičnina z ID znakom parcela 964 2035/5, velikosti 28 m2, ki v naravi predstavlja zelenico.

Nepremičnina se prodaja po načelu »videno-kupljeno«, zato morebitne reklamacije po končani prodaji ne bodo upoštevane.

Iz lokacijske informacije št. 4780-0071/2023 z dne 28. 5. 2025 izhaja, da ima nepremičnina status stavbnega zemljišča, po podrobnejši namenski stanovanjske površine (SS), oznaka podrobnejše prostorske enote VE1/082, omejitve:

* erozijsko območje: opozorilno območje - običajni zaščitni ukrepi,
* varovalni pas javne poti (JP).
1. **Vrsta pravnega posla in sklenitev pogodbe**

Prodaja nepremičnine se izvede po metodi neposredne pogodbe. Pogodba mora biti sklenjena v roku 15 dni po pozivu Mestne občine Velenje. V kolikor pogodba ni sklenjena v danem roku, lahko Mestna občina Velenje odstopi od sklenitve posla.

1. **Najnižja ponudbena cena**

Najnižja ponudbena cena za nepremičnine mora biti **25,80** **EUR/m2.**

Izhodiščna cena je določena na podlagi pridobljenega cenitvenega poročila na primerljivi lokaciji.

1. **Rok za prejem ponudbe**

Ponudbo lahko oddajo pravne ali fizične osebe, ki v skladu s pravnim redom Republike Slovenije lahko postanejo lastniki nepremičnin.

Upoštevane bodo ponudbe, ki bodo prispele na obrazcu »PONUDBA ZA NAKUP NEPREMIČNINE« elektronsko na e-naslov: martina.brglez@velenje.si, **do vključno 18. 8. 2025 do 13. ure z oznako »ponudba za nakup nepremičnine 2035/5«.**

Ponudbe, prispele po izteku zgoraj navedenega roka, bodo izločene iz postopka.

Odpiranje ponudb ne bo javno. Ponudniki bodo o rezultatih zbiranja ponudb elektronsko obveščeni najkasneje 7 dni po zaključenem odpiranju ponudb.

1. **Sestavine ponudbe in rok za sklenitev prodajne pogodbe**

Ponudnik pri oddaji ponudbe izpolni obrazec »PONUDBA ZA NAKUP NEPREMIČNINE«, ki je v prilogi namere.

Ponudbe pod izhodiščno ceno ne bodo upoštevane.

V kolikor bo prispelo več ponudb, se s ponudniki opravijo dodatna pogajanja o ceni in se z najugodnejšim ponudnikom sklene prodajna pogodba.

1. **Plačilo kupnine**

Kupnino mora kupec plačati v roku 15 dni od izstavitve računa s strani prodajalca, ki ga bo prodajalec izstavil na podlagi sklenjene prodajne pogodbe. Plačilo kupnine v tem roku je bistvena sestavina prodajne pogodbe.

1. **Kontaktna oseba**

Informacije o stvarnem in pravnem stanju nepremičnine dobijo interesenti na Mestni občini Velenje, Urad za komunalne dejavnosti, Martina Brglez, tel. št. 03 8961 667, vsako sredo od 9.00 do 11.00, do zaključka te objave.

1. **Ustavitev postopka do sklenitve prodajne pogodbe**

Mestna občina Velenje si pridržuje pravico, da lahko do sklenitve pravnega posla postopek zbiranja ponudb ustavi oziroma ne sklene pogodbe z uspelim ponudnikom, brez odškodninske odgovornosti.

1. **Drugi pogoji in posebnosti prodajne pogodbe**

Vse stroške v zvezi s pogodbo: dajatve, notarska overitev, stroški vknjižbe lastninske pravice v zemljiško knjigo, kot tudi morebitne druge stroške, ki bi nastali v zvezi s prodajo, poravna kupec.

Številka zadeve: 4780-0071/2023

Datum: 24. 7. 2025

Pripravila: Peter DERMOL

Martina Brglez župan Mestne občine